|  |  |  |
| --- | --- | --- |
|  | MÁRIA LÉGIÓ **MAGYAR RÉGIÁJA**  82. szám 2015. szeptember |  |

**25 éves jubileumi szentmise bevezetőjében Béla atya köszönete**

Hálát adok mindazoknak, akik oltárodhoz segítettek, volt 25 éve a papszentelési emléklapomon - most pedig el lehet mondani, hogy hálát adok azért, hogy az oltárnál megtartott, és olyan jó embereket adott számomra akik által valóban a Jó Isten dicsőségét és az Ő jóságát tudtam szélesebb körben is megmutatni és felmutatni. Azért, hogy együtt lehettünk, és nagyon szép eredményben volt részünk, mutatja, hogy a hívekkel együttműködő lelkipásztor tud igazán a Jó Isten szándéka szerint működni. Ahogy Avillai nagy Szent Teréz is mondotta:

***Én semmi vagyok, de én és az Úr az már igen, az már valami.***

Így megköszönve a jókívánságokat, a szentmiseáldozatot értetek, és mindazokért, akik segítettek és segítenek a papi életem során és így tudjuk az Úr kegyelmét is kieszközölni és az Urat szolgálni.



### Béla atya bemutatkozása majd egy évvel ezelőtt a II. János Pál pápa Katolikus Óvoda és Iskola honlapján.

### 

### "Jóval győzd le a rosszat!"

### Salgótarjánban születtem 1961-ben a Szűzanya szép hónapjában és Néri Szent Fülöp napján. Gyermekkoromat a város festőien szép helyén, Baglyasalján töltöttem. Családi házban laktunk, és sokat jelentett a kert.

### Közel volt a futballpálya és a kultúrotthon, vagy ahogyan a helybéliek nevezték: a kaszinó. Sokat játszottunk a kaszinókertben, bújócskáztunk, felfedeztük az épület titkait, télen sokat szánkóztunk.

### Az általános iskolát ott Baglyasalján végeztem el, tisztelettel és hálával gondolok vissza nevelőimre, osztályfőnökömre. Sajnos az erőfeszítések ellenére ez a kedves iskola bezárta kapuit. Szerettem iskolába járni, jó osztálytársaim voltak, mindig szívesen emlékszem rájuk. Sajnos ritkán találkozunk.

### A Madách Imre Gimnázium és Építőipari Szakközépiskolában folytattam a tanulmányokat Salgótarjánban, ahol kitűnő tanáraim voltak az osztályfőnökömmel egyetemben. Sokat köszönhetek nekik. Majd a fővárosban az Ybl Miklós Műszaki Főiskolán az építészet, művészettörténet csodálatos világával ismerkedtem meg. Sok rajz, szakmai gyakorlat, vizsgák után építkezéseken művezetőként dolgoztam. A katonaság ideje alatt is folytattam ezt a tevékenységet.

### A Szentlélek ott fúj, ahol akar, így engem is megérintett. Elkezdtem a Pázmány Péter Hittudományi Egyetemen a levelező tagozatot, ahol híres professzorok előadását hallgathattam, majd az Egri Szemináriumban folytattam a tanulmányokat. Később már papként a Sapientia Főiskolán szereztem meg a diplomát. Jelenleg sem szakadtam el az iskolától, itt folytatom tovább.

### Kedvenc tantárgyaim voltak a környezetismeret, biológia, történelem, sőt még a matematika is.

### Most már a szüleim nem élnek, testvérem nincs, de az unokatestvérekkel tartom a kapcsolatot.

### A sport annyira nem foglalkoztatott, de sokat futottam, szertornáztam, különösen a szakközépiskolában, amelyre mindig jó visszagondolni.

### Szerelmem volt, de a hívás nyomán meghoztam a döntést, és ez határozta meg életem alakulását.

### Példaképeim a szüleim, hiszen édesapám munkája indított az építészet felé, sokat köszönhetek osztályfőnökeimnek, sokat jelentett a hivatásom alakulásánál azoknak a hiteles, jó papoknak a megismerése, akik megerősítették a döntésemet. A magyar szentek, Szent Antal, Szent Ferenc, Szent Ignác ugyancsak pozitív példát adtak.

### Amikor az ember valamit akar kezdeni magával, elgondolkodik. Hosszú ideig vívódtam, imádkoztam, majd megszületett a döntés, melyet igyekeztem megvalósítani.

### Életem szép időszaka kötődik az Egri Szemináriumhoz. Nagy hálával és szeretettel gondolok vissza az ottani tanáraimra. Ehhez előkészület volt a levelező tagozat a Hittudományi Akadémián, és ugyancsak jó visszaemlékezni arra az időszakra, amikor ismét hallgatóként koptattuk a padokat plébános társammal a Sapientia Főiskolán.

### Jelmondatom: „Itt vagyok Uram, engem küldj!” Miért? „Mert az aratnivaló sok, de a munkás kevés”. Mert a legnagyobb baj és szegénység a lelkiekben, a szeretetben, jóságban, irgalomban való megfogyatkozás. Végeredményben ilyennek gondoltam a papi életet. Mi a legszebb benne? Istent dicsérni, Isten szeretetét, jóságát hirdetni, amikor Jézus vonzásában az egyház ölelő karjában érzik jól magukat az emberek, és fontos számukra mindez. Mi a legnehezebb? Amikor valaki bezárkózik, konok marad, gyanakszik, kételkedik abban, aki életének értelmet, irányt ad.

### Tervek az iskola lelki életével kapcsolatban? A tanórák, a hittanórák, a közös munka és együttlét, a szentmisék, a lelki élmények segítsenek nektek abban, hogy megerősödjetek abban a tudatban, hogy milyen jó, hogy keresztény, katolikus keresztény vagyok, hogy fontos vagyok Valakinek, és ez megelégedettséggel és hálával tölt el.

### [http://st-plebania.com/files/fotoalbum3/2015_06_28_zahar_bela_atya_ezustmiseje/normal/2015-07-03_160746Kf2T.jpg](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCNuj4bj43McCFSrwcgod0qsAdA&url=http://st-plebania.com/index.cgi?act=fotoalbum&id=443&psig=AFQjCNFcblDA6KkR66Qd4pLLrexfh24Azg&ust=1441441010881500)

### Kedves esperes atya, kedves Béla atya, kedves paptestvérek, kedves jó hívek!

*Mátrai Benedek volt kismarosi plébános atya, Béla atya első plébánosának szavai a nagybátonyi ezüstmisén*

Öröm nap mindannyiunk számára ez a mai nap, amikor szeretett lelkipásztorunk ezüstmiséjén vehetünk részt. Visszagondolunk arra az eseményre addig, amíg püspökatya Béla atya fejére tette a kezét, és ezzel az Ö szolgájává, az Ö papjává tette Őt.

Ilyenkor Péter-Pál ünnepén vannak a papszentelések, és a jubileumok is. Amikor papi jubileumot ünneplünk, ez az ünneplés nem olyan, mint mikor világi hatalmasságok ünneplik magukat, hiúságukat és érvényesülési vágyukat juttatják érvényre, önmaguk ünneplésére. Amikor jubiláns paptestvérünket ünnepeljük akkor is hangsúlyozzuk itt az ünnep kapcsán, hogy másvalami van, a fölöttünk álló Isten van, mert ez az Isten hívta meg Őt, ez az Isten fogadta el Őt, ez az Isten adott neki erőt, hogy az Ő szolgálója legyen.

Mint Mária is mondta hálaénekében: "Nagyot tett velem a hatalmas, szent az Ő neve". Azt ünnepeljük, hogy nagyot tett Isten Béla atyánkkal, amikor Őt szolgájává hívta, és szolgájává fogadta. Az ünnepünk központjában tehát Isten van és a mi ünnepünk lényege a hála és köszönet a mindenható Istennek. Isten mellett azonban sok mindenki és sok mindenki más is belefér az ünneplésbe. Béla atya, az Ő jó szülei, akik már a temetőben nyugszanak, de hisszük, hogy onnan föntről néznek ránk, és velünk vannak, aztán a paptestvérek, a jó hívek, az Ő állomáshelyeinek, szolgálati helyeinek hívei, akik számára fontosak, értékesek és kedvesek lettek.

Mindannyiunknak ünnep ez, mert keresztény hitünket csak közösségben lehet megélni. A kereszténység nem maszekolást jelent. Egymagam nem élhetem meg a hitemet, csak hívő közösségben. Ekkor a lelkipásztor vezetésével Isten oltáránál összegyűlünk, hallgatjuk Isten igéjét és vesszük a szentségeket. Az egész kereszténység ünnepe tehát a papi jubileum. Nemcsak az Ő hivatásának ünnepe ez, hanem mindannyian belegondolunk saját hivatásunkra, hiszen Isten mindannyiunknak kijelöl egy helyet, ad hivatást.

Béla atyát ünnepelve nekünk is eszünkbe jut, hogy Isten nekünk is adott hivatást, én is köszönettel tartozom Istennek, hogy az Ő gyermeke vagyok, és gondot visel rám. Olyan világot élünk testvérek, és olyan világnak nézünk elébe testvérek, hogy a papságot a világ nem túl sokra becsüli és értékeli. A papok száma egyre fogy. A hívek is tapasztalhatják, hogy ezelőtt egy vasárnap volt három-négy mise, most jó ha van egy szentmise. Össze kell vonni egyházközségeket, mert nincs elegendő pap. Ilyen kevés papnövendék ember emlékezet óta nem volt az országban, mint manapság. Hát mi lehet vajon ennek az oka? Sok minden magyarázattal előjönnek. Vannak olyan magyarázatok, hogy az egyháznak megfogyatkozott a tekintélye, és nem vállalkoznak rá, meg a latin egyház nőtlenséget követel a papjaitól, és ezért nem vállalkoznak papnak. Jönnek a magyarázatok jobbról - jönnek a magyarázatok balról. Érdekes módon a valóság lényegét nem nagyon hallani kimondani, mert ezek nem lényeges tünetek, ezek a magyarázatok, a megcsappanások, csökkenések valódi oka, sokkal valószínűbb az, hogy ez a kor elfelejtkezik az Istenről. Ez a kísértés betüremkedik, alattomosan belopakodik az egyház közösségébe és a hívek közé is, és ha nem vagyunk fölvértezve ezen métely ellen, akkor egyszer csak azt vesszük észre, hogy Isten elkopik közülünk, jelenléte eltűnik közülünk, jól megvagyunk nélküle, esetleg egy darabig még esetleg mennek a jámborsági gyakorlatok, de aztán a személyes imádság mind ritkábbá válik, a szentségeket sokan formalitásoknak tartják, a bűnöket elfogadott gyengeségeknek tartják, és ha nem vigyázunk, akkor egyszerűen csak azt vesszük észre, hogy elkezdünk Isten nélkül élni.

Mindennek mi az oka? Egy német püspöktől azt olvastam: "Mindennek oka testvérek a megtéretlen szív, és a közönyösség." Ez a legnagyobb méreg, ami öli a hitet, öli az istenhitet, és öli az istenszeretetet. Ha ez ellen a méreg ellen nem vértezzük fel magunkat, akkor kihalunk. A nyugat-európai kereszténységnek ez a drámája, hogy nem vértezték fel magukat a méreg ellen, a látszólagos jólét elkábította őket. A szívükből kiszorították az Istent és helyette bálványokat tettek. Jól megvannak Isten nélkül egy darabig, amikor észbe kapnak már nagyon sok minden megtörténik velük, és az ilyen életnek a vége és kimenetele sokszor hogy az élettel sem tudnak mit kezdeni. Tudósok, egészségügyiek azt prognosztizálják, jósolják, hogy a jövő betegsége a depresszió lesz. Most jelenleg a tömegbetegség a szív és érrendszeri betegség, zömében ez viszi el az embereket. Nem gondolunk bele testvérek, hogy ebbe a depresszióba nagymértékben belejátszik a kilátástalanság, céltalanság, az eszménytelenség, a pillanatnak élés, a hitetlenség.

Testvérek lehet, hogy ez a világ nem sokra becsüli a papságot, mi nem is várjuk azt, hogy így - vagy úgy becsüljenek, még magukat haladóknak vélők, egyháziak körében is hallani a megnyilatkozásokat, hogy a földi tisztelendők világa elmúlt, a pap ne dirigáljon, a pap maradjon ott a háttérben, és lelkesítsen, irányt mutasson, de ne dirigáljon! Jó rendben van testvérek, a dirigálás nem hiányzik senkinek, s könnyebbség is ha nem kell dirigálni, de mielőtt a konzekvenciát levonnám, szabadjon két példát említenem.

Az egyiknek nem a szemtanúja voltam, hanem olyanoktól hallottam, akik Amerikában jártak. Ott a jómód úgy elkábította az embereket és a híveket is, hogy mi fizetünk, mi muzsikálunk, a pap meg táncoljon úgy, ahogy mi muzsikálunk, és úgy beszéltek a pappal, hogy a pulikutyájukkal biztos, hogy nem beszélnek odahaza. Egyik példa ez. Másik példát személyes élményemből említeném. Közel 20 éve már, hogy Munkácson jártam, és sikerült bejutni a cserfekhelyi kolostorba. Ez régen görögkatolikus kolostor volt, később apácakolostort csináltak belőle. Ez a kolostor a kommunizmus alatt is működött. Mikor sikerült oda elmenni, éppen vecsernyére gyülekeztek a hívek a templomba. Jöttek az apácák, jöttek be a hívek, és egyszer csak jött a pópa is. Liturgikusruhába öltözve, ahogyan megjelent az ajtóba a pópa, a hívek megindultak felé, kezét - lábát csókolgatták, a ruhája szegélyét érintgették, mint annak idején a kánaáni asszony mondta Jézusról, ha csak a ruhája szegélyét érintem, és meggyógyulok. Én csak néztem meglepődve, néztem ezt a dolgot. Még ilyen tisztelethez, tisztelet megnyilvánuláshoz mi nem vagyunk szokva. Érdekesnek tűnt a szemembe, nyugati ember biztosan jót nevetett volna rajta. Utána nem ment ki a dolog a fejemből, el-el gondolkodtam rajta, és átgondoltam azt, hogy ki is tulajdonképpen a pap?

A hittudomány alapján mit mondhatunk a papról, és mit várhatunk el a paptól? A papról hittudományi megalapozottságon túl elmondhatjuk, és azt az elvárást lehet vele szemben kimondani, hogy Krisztus igéjét hirdesse, Krisztust képviselje az emberek között a szentségek ünneplésével és kiszolgáltatásával, Krisztust jelenítse meg az emberek között.

Belegondolunk abba, hogy ez mit jelent testvérek? Azoknak a magabiztos haladóknak, híveknek is ezt tudom mondani: sajnos elmulasztottak belegondolni abba, hogy mit is jelent az, hogy a pap Krisztus képviselője és Krisztus megjelenítője az emberek között. Szerény öntudattal engedtessék meg kérem a XXI. század elején is kimondani, hogy mivel a pap Krisztus megjelenítője ezért a papnak minden körülmények között, függetlenül az Ő személyi méltóságától vagy méltatlanságától tisztelet jár.

Tisztelettel tartozik neki minden hívő, s azt is ki kell mondani, amibe szintén biztosan nem gondoltak bele, aminek feldolgozásával adósak vagyunk, hogy mindenki, minden hívő annyi tiszteletet tud adni a papnak, amennyire saját személyes hite készteti és kötelezi.

Drága testvérem, lezárom, ha ebbe belegondolunk, én úgy gondolom, ha ezt felfognánk, és feldolgoznánk nagyon valószínűnek tartom, hogy sok nagy kritikus száj elhallgatna, vagy legalábbis piamisszimóra váltana.

Drága testvérek! Béla atyát ünnepeljük, 25 éves papi jubileumát ünnepeljük.

Papságot az vállalhatja, akinek mély kapcsolata van Krisztussal, és mély kapcsolata van az emberekkel, ahová Őt Krisztus állítja. A pap Krisztus megjelenítője, Krisztus igéit hirdeti. Milyen nehéz volna a hívő lélek pap nélkül. Ha nem lenne itt plébániatemplom, ha a plébánia üresen állna, mennyivel nehezebb lenne az utat megtalálni Istenhez. A pap irányt mutat valóban és utat tör az Isten felé az igehirdetésével, a szentségek kiszolgáltatásával, ünneplésével és életpéldájával.

Nem kell minékünk se kézcsók, se főtisztelendőzés, se dirigálás. Nagyon jól meg vagyunk nélküle, de a tisztelet - ha kívül vagyok - minden körülmények között tisztelettel tartozom az Isten szolgájának.

Azt tudom ajánlani a testvéreknek, adjanak hálát és köszönetet a Jó Istennek, Béla atyáért, hogy Őt adta maguknak, az Ő hivatásáért, és amikor az atya, a keresztségben Krisztushoz kapcsol bennünket, az eukarisztiában Krisztussal táplál bennünket, Krisztust adja nekünk, a bűnbánat szentségében a helyes útra segít bennünket Krisztus erejével, vagy a szent kenet szentségével, az örökkévalóság felé egyengeti a mi utunkat. Gondoljanak bele ez a tevékenység nem emberi forrásból fakad. Ez a tevékenység isteni forrásból fakad. Az emberi forrás véges, határos mit mond Pál apostol: "Isten kegyelme a gyengeségben mutatja meg erejét. Elég neked az én kegyelmem."

Adjanak nagy hálát és köszönetet Béla atyáért. A külső jelei kétséget kizáróan megmutatják azt a szeretetet, amelyet éreznek iránta. Ez a szeretet örök, ez nem múlik el, őrizzék ezt. Ünnep mindannyiunk számára a mai nap. Szüksége van az embernek arra, hogy önként megálljon, magába szálljon, visszatekintsen az elmúlt életszakaszra, előre tekintsen. A 25 éves jubileum azt jelenti: hogy az évek száma növekszik, évek jönnek - mennek, de azért még bizonyos távlat és jövő van.

Ez a mai szép ünnep alkalom arra, hogy magunkba szálljunk, megálljunk, hátra- és előre tekintünk. Isten az, aki elindított, ezt az életet, ezt a hivatást és Isten az, aki küld, és továbbra is erőt ad hozzá.

Démokritosz, Krisztus előtt 500 évvel élt, azt mondotta többek között: "Az élet ünnep nélkül olyan, mint az utazás vendéglő nélkül." Mi most ebben a pillanatban vagyunk, hogy mi most megállunk és betértünk a vendéglőbe ünnepelni. Mindenekelőtt a Jó Istenre nézünk. Ő küldött, ő adott erőt, és ő küld továbbra is bennünket és ő ad erőt.

**Kérjük, tiszta szívből a Jó Istent, hogy Béla atyánkat ahogy elindította, tartsa is meg kegyelmében, és adjon neki további erőt, és élete legyen kedves áldozat a Jó Isten előtt. Istené legyen mindörökké a tisztelet, a hála és dicsőség.** Ámen

***II. János Pál pápa írása: MOSOLYOD***, melyet egy népviseletbe öltözött kislány szavalt el Béla atyának

Mosolyod, mely szívből fakad,

Aranyozza be arcodat!

Mosolyod nem kerül pénzbe,

Mégis sokat ér testvéred szemében.

Gazdagítja azt, aki kapja,

S nem lesz szegényebb az sem, aki adja.

Pillanatig tart csupán,

De örök nyomot hagy maga után.

Senki sem oly gazdag,

Hogy nélkülözni tudná,

És senki sem oly szegény,

Hogy meg nem érdemelné.

Az igaz barátság látható jele,

Hintsd be a világot egészen vele.

Mosolyod: nyugalom a megfáradottnak,

Bátorság a csüggedőnek,

Vigasztalás a szomorkodónak.

Mosolyod értékes, nagyon nagy jó,

De semmiért meg nem vásárolható.

Kölcsönözni nem lehet, ellopni sem,

Mert csak abban a percben van értéke,

Amelyben arcodon megjelen.

És, ha ezután olyannal találkozol,

Aki nem sugározza a várt mosolyt,

Légy nagylelkű, s a magadét add,

Mert senkinek sincs nagyobb szüksége mosolyra,

Mint annak, aki azt másnak adni nem tudja.

### Kedves keresztény testvérek!

*Misinger Ferenc ózdi plébános atya szavai a nagyboldogasszonyi országos virrasztáson a budapesti Szent István bazilikában, ahol Béla atyával közösen mutatták be a szentmisét*

A Szent István bazilikában köszöntjük Máriát, a Mennybe felvett Boldogasszonyt!

Márián keresztül és Szent Istvánon keresztül, Maximalián Kolbén keresztül, ünnepeljük azt a Krisztust, aki áttörte az eget, és szintén felment a mennybe, hogy nekünk élő kapcsolatot hozzon létre ég és föld között, hogy kibékítse áldozatával a Mennyei Atyát.

A Szent István bazilikáról mindig az jut eszembe, hogy 17 évvel ezelőtt egy német evangélikus önkéntes fiatalember dolgozott az én kis falum, Ragály mellett lévő Dövény nevezetű faluban. Ez a nagyon becsületes, dolgos fiatalember egyszer elhozta az édesanyját Németországból. Mutogatta neki a templomokat, elhozta a bazilikába is. Az anyukája evangélikus, azt mondta, hogy "- Végre egy templom, ahol Krisztus van a középpontban" - mutatott Szent István királyra. Mondta neki a fia, hogy nem Krisztus hanem Szent István király, de ha mi lettünk volna ott mondhattuk volna, hogy Szent István király szívében Krisztus volt, és minden katolikus templom középpontjában ott van az oltáriszentség, ott van az oltár, a kereszt, és Krisztust az Isten fiát akarja nekünk adni ez a templom és minden templom, minden Szent István király, minden Maximilián Kolbe és minden szent édesanya, különösen Mária, aki amikor az Isten kopogtatott a szívének ajtaján, amikor kopogtatott a világnak ajtaján, az első karácsony előtt 9 hónappal, akkor Mária i g e n t mondott a hitével. Olyan ember volt, mint mi. Szeplőtelenül fogadtatott és csodálatos kiváltságokkal rendelkező, ember volt, mint te vagy én. Szent István is küzdő, bűnökkel, problémákkal nehézségekkel pogánysággal küzdő ember, vagy Maximilián Kolbe a koncentrációs táborban, vagy korábban a misszióban a problémákkal küzdő ember volt és nem törődött bele a rosszba, a bűnbe, a pogányságba, hanem megnyitották a szívük ajtaját és megsegítették azt a népet vagy azokat a táborlakókat, a misszióban élőket arra, hogy az Istent befogadják.

### Szűz Mária volt az, aki beengedte az Istent ebbe a világba, amikor igent mondott az angyal szavára, és amikor megszülte erre a világra, akkor belépett Krisztus, és amikor Krisztus végigjárta az élet útját a Kánai mennyegzőn át a Golgotai kínhalálig, akkor visszatért az Atyához, és nyitva hagyta az ajtót. Mária beengedte, mert Isten fia jönni akart. Itt élt, megszentelte ezt a földi küzdelmes életet, visszatért és nyitva maradt az ajtó. Ezen a nyitott ajtón mindnyájan feltámadunk, feltámadhatunk a jóra, az Istennel való találkozásra. Mindenki akkor támad fel amikor sorra kerül.

### Krisztus 3 nap után, de az Ő Atyához való visszatérése és a megváltás műve nem húsvétkor, hanem már pénteken megtörtént. Neki valahogy egyszerre van a Ő halála és feltámadása, csak mi időben 3 napra tesszük. Az a 3 nap sem volt három nap, hanem kettő. Ő támad fel először, aztán mindenki, akkor amikor sorra kerül. A Szűzanya, a Mennybe felvett Szűzanya, a Szeplőtlenül fogantatott Szűzanya, a Fájdalmas Szűzanya, a Csodálatos Édesanya, a Mennyország kapuja. Ő akkor támadt fel amikor eljött az elszenderedés ideje. Gyorsan eltemették, becsukták a sírbarlangot. Jézus jött és magával vitte. Nem lehet, hogy az Ő testét romlás érje. Nincs ott rajta a bűn és semmi foltja ami miatt az emberi élet következménye a pusztulás.

### Ott a paradicsomkertben Éváék jól ellettek volna. Nem tudjuk, hogy hogyan s mint. Ott még nem volt a halál a bűn elkövetése előtt, s annak a fullánkja a bűn. Amikor elkövették már kikerültek ebből az állapotból, akkor már szenvedtek, görcsöltek. Addig is dolgozni kellett és meg is haltak volna, csak akkor a bűn nélkül a haláluk nem ilyen ijesztő lett volna, mint a mi halálunk, hanem egy átlépés az Istenhez. Az Isten ott járt-kelt a paradicsomban. Hallották egymás lépteit, rezdüléseit. Mi is néha, amikor jó állapotban vagyunk, halljuk, hogy az Isten mit akar tőlünk, érezzük, hogy Isten tudja, hogy mi van velünk, de sajnos néha eltávolodunk. Nem az Isten engedi el a kezünket, hanem mi az övét. Olyankor nem jó irányba megyünk, nem érezzük Istennek áldó szeretetét. Lényeg az, hogy Jézus áttörte az ég és föld határát, lefelé és fölfelé is megszentelte a mi földi életünket.

### Mária volt az első, aki valóságosan átlépett, elszenderülésének pillanatában, halálának pillanatában, vagy a temetésének napján. Nem tudom pontosan, de ezt tanítja ősidők óta az egyház, és ez van dogmába is foglalva.

### Bele is gondolhatunk, hogy az az egyház, amely nagy tisztelettel veszi körül a szentek ereklyéit, Szent István Jobb kezét, milyen szeretettel őrizzük itt a kápolnában. Volt amikor még nagyobb ereklye mánia volt, most szolidan, normálisan van.

### Szűzanya ereklyét nem tudunk sehol sem, kezdettől fogva nincs Mária ereklye, kezdettől fogva nincs meg Mária teste, és hiszik azt, az apostoloktól fogva, hogy Mária teste felvétetett. Az Ő teste megdicsőült és ott van. A mi testünk, halandó testünk is Krisztus megdicsőült testéhez lesz hasonlóvá, mert megújítja a mi gyarló testünket. Ezt olyan nehéz elfogadni.

### Amikor szenvedünk, amikor a halálra készülünk, hogy ezt a fájó térdet, gerincet, a zakatolt agyunkat teljesen megújítja, fényességben ott leszünk Istennél. Nem lenne olyan ijesztő a halál, nem lenne olyan fájdalmas az élet, ha többször belegondolnánk abba a titokba amit most ünneplünk Mária esetében, hogy az Isten feltámaszt bennünket, megújítja a mi gyarló testünket. Mária át tudott menni ezen a kapun, és ott megkoronázta az Isten. Az olvasmányban is hallottunk koronákról, lába alatt Hold, öltözete a Nap. Végtelenül nagy fényesség, az Isten közelségének az Istennel való barátságnak, Istennel való egységnek a fényessége van Máriában Jézus Krisztus által.

### Mi is áldozunk, keressük az Isten akaratát. Nem a világra szüljük Jézust, hanem a világba kiáltjuk Jézust. Életünkkel meg kell valósítanunk, a keresztúton is vele kell menjünk, mert nem csak Mennybe felvett Szűzanya, hanem Boldogasszony, kit boldognak hirdet minden nemzedék. Nemcsak azért, mert Jézus anyja volt, hanem boldog vagy hogy h i t t e d, mindazt amit az Úr mondott neked. Boldog a Mária, mert együtt tud gondolkodni, mert az önzés, a bűn és a saját ötleteik nem terelték el a figyelmét. Nemcsak önmagát, itt valósítjuk meg önmagunkat. Nem baj az, azért teremtett ilyen különbözőnek, hogy különbözően legyünk szépek. Meg kell valósítanunk önmagunkat, nem a szomszédot leutánozni, mégse az önmegvalósítás a lényeg, hanem Krisztus befogadása, Isten akaratának a teljesítése. Ha ezt megtesszük, ahogy Mária is igyekezett megtenni, és Ő meg is tette. Hitte azt, hogy jó lesz úgy, ahogy az angyal azt mondja, gyereke lesz. Ő nem tudta, férfit nem ismerek, - akkor majd meg is segíti Őt, nem kövezik meg, nem vetik ki, majd az Isten segíti, hitte azt, hogy ez be is teljesedik. Erzsébet férje kisebb dolgot nem hitt el, meg is némult. Mária elhitte, hogy apa nélkül anya lesz, az Isten akaratából. Nekünk el kell hinnünk tökéletes, jó körülmények nélkül is szentek lehetünk. Ahogy Kolbe atya szent tudott lenni, ahogy Szent István király szent tudott lenni a maga környezetében (királyi környezetben sem volt könnyű). Csodálom az Árpádházi szenteket, királynék, királylányok, apácák tudtak maradni és lenni. Minket most a világias gondolkodás szorongat. Az önzés vagy az igényeink. Mások az igényeink, pedig a szükségleteink most sem többek mint régen, de nagyobbak az igényeink, bele vagyunk szorítva. Nem az üdvösség és a mennyország, nem az az igényünk, hogy az Istennél legyünk, itt a földön is és halálunk után. Felvétessünk mi is a mennybe, ahová előttünk ment Mária, Jézus Édesanyja, a mi nagy Pártfogónk, Magyarországnak a Pártfogója, a Boldogasszony, aki boldog akkor is, ha a keresztet kell magához ölelnie, vagy halott fiát kell magához ölelnie. Majd szét szakad a szíve, mert nagyobb fájdalom nincs, mint gyermeket temetni.

### Mária akkor is hiszi, hogy ez Isten akarata, és valami jó jön ki belőle. Nem tudja hogy mi, mi sem tudunk sok mindent, de higgyük már el, hogy az Isten jobban tud mindent, és valami jó jön ki belőle. Eszembe jut egy Grimm mese: Holle anyó. Rossz lány, szurkot kap, amikor kijön a kútból, a jó lányra pedig arany eső hull és gazdag lesz.

### A mesevilágból kijött a valóságos világba. Mi pedig ebből a valóságos világból kimegyünk, mint a kútból a még valóságosabb világba, az Istennel való találkozás világába. A határok nélküli világba.

### Ez is valóságos, de sok mindent nem tudunk. Hogyan és miért, miért ekkortól és miért addig. Mikor halunk meg, mikor gyógyulunk meg, nem tudjuk. Ez az igazi világ. Amikor meghalunk és az Istennél leszünk, akkor nincsenek határok. Isten a végtelen szeretet, ennek részesei leszünk, és akkor ott célba érünk, mert szépen éltünk, úgy mint a Holle anyóban a jobbik leány, sőt még mi is megfokozva, hogy keresztényként éltünk, Jézust követő módon, amikor kiértünk fényleni fogunk, mint a csillagok, ahogyan a szentek glóriája, ahogy a Boldogasszony palástja, amely betakar és óv minket, segít és hívogat. A mennyei ragyogás, mely többet ér minden drágakőnél. Istenhez készülünk, ezért magasztalhatja a mi lelkünk is az Urat, és nekünk is boldognak kell lennünk, még ha keresztúton járunk is. A keresztút a Golgotán a feltámadáshoz vezet. Jézus áttörte a falakat, lefelé és felfelé is. Átlépett ezen a kapun. Minket hív, a kapu nyitva van, Isten szeretet feltárt szíve, az adott. Nekünk menni kell rajta. Ki van támasztva az ajtó (mondhatjuk így is). Be sem tud csukódni, mert Mária ott van fogja.

### Kérjük a Jó Istent, segítsen minket, mi meg akarjuk az Ő segítségét. Jó, szívvel és tevékeny tettekkel mi magunk is a Mennybe felvett Boldogasszony, a Magyarok Nagyasszonyának követői legyünk, hordozzuk Krisztust, adjuk másoknak is és így elnyerjük az örök élet koronáját. Ámen

***Nagyboldogasszony mennybe felvétele***

[](https://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCNGO1buA3ccCFcteFAod-BwBhA&url=https://hu.wikipedia.org/wiki/Nagyboldogasszony&psig=AFQjCNFJH8BzLaRiPmUpVU5rkyjrtGKdUw&ust=1441443105239880)**Az Árpád-ház Mária tisztelete**

[](http://3.bp.blogspot.com/-f9JIzGQWXMQ/Vc77-3SsFOI/AAAAAAAAPVM/wr_B6vxqerM/s1600/sztistvan.jpg)  
Géza nagy fejedelem álma ***–*** Ranzani Péter püspök, humanista szerint Géza fejedelem tisztán látta, hogy az addigi életforma nem követhető. A kalandozások sok bajt okoznak Európa népei között. A törzsek önálló kezdeményezései csak a felmorzsolódáshoz vezetnek. Épp ezért változtatni szeretne a viszonyokon.

Ekkor Isten Géza fejedelemnek egy álmot küldött vigaszul: *“Egy éjjel álmában, csodás fényben ragyogó, gyönyörű asszonyt látott, akit sok előkelő szűz követett. Ő ezekkel a szavakkal szólt hozzá: Nyugodjál meg Géza, én Mária vagyok, az az érintetlen Szűz, akiről a keresztény emberek elmondták neked … Mennyei fény világosít meg, ez elűzi lelked minden homályát. Megismered Istent, aki téged alkotott. És most tudd meg, ami rejtve van előtted: fiút szül neked a feleséged, ő királyi rangban uralkodik a magyarokon, és az igaz Istennek kiváló tisztelője less … Én pedig megígérem neked, hogy érdemeiért, amelyeket Fiam előtt szerez, a te országodnak védője és különleges patrónája leszek.*

*Géza álmából felocsúdva, hihetetlen örömre és vidámságra hangolódik, és lelkében elhatározza, hogy minden részletében el akarja nyerni, amit a Boldogságos Szűz álmában előadott.”*

Szent István szüleitől hallotta az álmot. Ő pedig egész életében bensőségesen tisztelte a Boldogságos Szűz Máriát. Ez a tisztelet egész lelkét betöltő, gondolatait, cselekvéseit irányító, életét alakító valóság volt a számára.

Szent István király 1038. Nagyboldogasszony ünnepének vigíliáján, elsőként a világon, koronáját (népét és országát) a Boldogságos Szűz Máriára hagyta. Őrá bízta, akinek szívébe és karjára mennyei Atyánk az ő egyszülött fiát, Jézust adta. Szent István végrendeletével Szűz Mária gyermekei és országa lettünk. Az országot népével együtt jelentő korona, szent lett, Istennek átadott. Ezért népünk a történelemben új küldetést és feladatot kapott. Magyarország pedig megmaradt Szűz Mária palástja alatt ezer éven át, ahová első és szent királya ajánlotta. Népünk királyainkkal az élen, ezt a felajánlást szent örökségként származtatták nemzedékről nemzedékre.

A Szentszék is elismerte a Mária-tiszteletnek ezt a nemzeti jellegét, s XIII. Leó pápa 1896-ban külön ünnepet engedélyezett. Szent X. Piusz pápa az ünnepet október 8-ára tette át. 1980-ban II. János-Pál pápa a Szent Péter-bazilika altemplomába a II. Szilveszter pápától kapott - és a bazilika bővítése miatt 1776-ban lebontott - kápolna helyett az új magyar kápolnát október 8-án szentelte fel a Magyarok Nagyasszonya tiszteletére.

[http://img2.blogblog.com/img/icon18_edit_allbkg.gif](https://www.blogger.com/post-edit.g?blogID=4718246786084724040&postID=6595952353230510821&from=pencil)**Ferenc pápa: Azért táplálkozunk Jézus testével, hogy Jézushoz hasonlóvá váljunk!**

Augusztus 16-án délben az Úrangyala elimádkozása előtt Ferenc pápa arról elmélkedett, hogy a szentáldozásban eggyé válunk Jézussal, átalakul az életünk, átvesszük Jézus gondolkodásmódját és életstílusát.

Kedves testvéreim, jó napot kívánok!

Ezeken a vasárnapokon a liturgia János evangéliumából Jézus beszédét idézi fel az élet kenyeréről, amely ő maga, és egyben az Eucharisztia szentsége is. A mai szakasz (Jn 6,51–58) ennek a beszédnek az utolsó része, és olyan embereket szólít meg a tömegből, akik megbotránkoznak azon, hogy Jézus azt mondta: „Aki eszi az én testemet és issza az én véremet, annak örök élete van, és én feltámasztom az utolsó napon " (Jn 6,54).

A hallgatóság csodálkozása érthető, Jézus ugyanis a prófétákra jellemző stílust használ, hogy kérdéseket ébresszen az emberekben – és bennünk is –, végül pedig hogy döntést provokáljon ki. Mindenekelőtt kérdéseket: Mit jelent „Jézus testét enni és vérét inni”? Vajon ez csak egy kép, üres frázis, szimbólum, vagy valami valóságosat jelöl? Hogy válaszolni tudjunk, meg kell sejtenünk, mi történik Jézus szívében, amikor megtöri a kenyeret, hogy jóllakassa az éhező tömeget. Mivel tudja, hogy meg kell halnia értünk a kereszten, Jézus azonosítja magát azzal a megtört és szétosztott kenyérrel, és az a kenyér számára a rá váró áldozat „jelévé” válik. Ez a folyamat az utolsó vacsorán éri el csúcspontját, amikor a kenyér és a bor valóságosan az ő testévé és vérévé válik. Ez az Eucharisztia, amelyet Jézus nagyon pontos céllal hagy ránk: hogy eggyé váljunk ővele. Azt mondja ugyanis: „Aki eszi az én testemet és issza a véremet, bennem marad, én pedig benne” (56. vers). A szentáldozás hasonlóvá válás: azáltal, hogy őt esszük, olyanná leszünk, mint ő. Ehhez azonban szükség van a mi igenünkre, a mi hitbeli elfogadásunkra.

A szentmisével kapcsolatban időnként hallható ez az ellenvetés: „Mire való a mise? Csak akkor megyek templomba, amikor kedvem van hozzá, és sokkal jobban tudok imádkozni egyedül.” Csakhogy az Eucharisztia nem magánimádság, nem is egy szép lelki tapasztalat, nem is egyszerű megemlékezés arról, amit Jézus az utolsó vacsorán tett. Mi azt mondjuk, hogy jól értsük, miről van szó: a szentmise „emlékezet”, vagyis az a gesztus, amely aktualizálja és jelenvalóvá teszi Jézus halálának és feltámadásának eseményét: a kenyér valóságosan az ő odaadott teste, és a bor valóságosan az ő kiontott vére.

Az Eucharisztia maga Jézus, aki teljesen odaadja nekünk magát. Ha az Oltáriszentséget hittel magunkhoz véve táplálkozunk vele és benne lakozunk, akkor ez átalakítja életünket, átalakítja Istennek és testvéreinknek adott ajándékká. Táplálkozni az „élet kenyeréből” azt jelenti, hogy összhangba kerülünk Krisztus szívével, magunkévá tesszük döntéseit, gondolatait, magatartásmintáit. Azt jelenti, hogy belépünk az odaadó szeretet dinamizmusába, a béke, a megbocsátás, a kiengesztelődés és a szolidáris osztozás embereivé válunk. Ugyanúgy élünk, ahogyan maga Jézus élt.

Jézus ezekkel a szavakkal fejezi be beszédét: „Aki eszi ezt a kenyeret, örökké élni fog” (Jn 6,58). Igen, ha valóságos közösségben élünk Jézussal ezen a földön, ezzel már átléptünk a halálból az életbe. A menny éppen ezzel a Jézussal való közösséggel kezdődik el. A mennyben pedig már vár minket Mária, a mi anyánk – tegnap ünnepeltük ezt a misztériumot. Nyerje el Mária számunkra a kegyelmet, hogy mindig hittel Jézussal, az élet kenyerével táplálkozzunk.

**Ország felajánlás Székesfehérváron**

*Augusztus 14-én, Nagyboldogasszony ünnepén, Szent István király ország felajánlásának napján Spányi Antal székesfehérvári megyéspüspök a magyar szent család ereklyéinek jelenlétében ajánlotta fel hazánkat a Szent Szűznek. A Székesfehérvári Egyházmegye tudósítását közöljük.*

A székesfehérvári Szent Imre Általános Iskola diákjai és az egyházmegye papnövendékei körmenetben vállukra véve vitték át a székesfehérvári püspökségről a székesegyházba Szent István hermáját, Boldog Gizella és Szent Imre ereklyéit.

Szent királyunk, a szentéletű királynő és Imre herceg Fehérváron őrzött ereklyéit Spányi Antal megyéspüspök vezetésével kísérték a meghívott vendégek.... Mária-dalokat énekelve tették szebbé, emlékezetesebbé a körmenetet.

[](http://magyarkurir.hu/img.php?id=63250&img=o_orszagfelajanlas2.jpg)

A körmenet után a Szent István-bazilikában ünnepélyesen elhelyezett magyar szent család ereklyéi előtt imádkozott a megyéspüspök az ünneplő közösséggel. Hálát adott azért, hogy első királyunk a keresztény hit útjára vezette népét. Mint államférfi, hadvezér, és mint családapa ezer év után is példa maradt az egész magyarságnak. A püspök hálát adott azért is, hogy Szent István halála előtt Szűz Mária oltalmába ajánlotta országunkat. Ezért maradhatott meg nemzetünk a történelem pusztító, viharos eseményei között.

**„Hálát adunk Uram, hogy elfogadtad Szent királyunk gesztusát és annyi igaz magyar imáját, akik hazánkat Neked ajánlották. Hálát adunk, hogy Mária közbenjárása által oltalmazol és velünk maradsz kegyelmeiddel. Kérjük, hogy őrizd meg a házaspárokat, legyenek boldog magyar családok az első magyar szent család példája nyomán. Segíts bennünket, hogy legyen bátorságunk erkölcsi döntéseket hozni a nehéz helyzetekben, egységben tartani Szent István népét szándékaiban és törekvéseiben.”** – hangzott el az imában.

A megyés főpásztor beszédében megemlékezett Szent István király utolsó napjairól. Visszatekintett az uralkodó egész életére, az erős jellemű, bátor és szilárd elvekkel irányító királyra. Megemlékezett a királyi apáról, aki az ország építésében reményekkel telve gondolt utódjára, Imrére.

[](http://magyarkurir.hu/img.php?id=63250&img=o_orszagfelajanlas14.jpg)

„A herceg halála után a rá váró szenvedésben, magányban és kilátástalanságban Szent István a lehető legtöbbet tette, nem lefelé, hanem fölfelé tekintett és a koronát a Magyarok Nagyasszonyának ajánlotta. Élete legjelentősebb gesztusa volt ez, amelyet sokan sokszor próbáltak elfeledtetni velünk, de ez az ország Mária országa maradt, amely a mai napig kihat nemzetünk életére” – mondta a főpásztor, majd hozzátette: „Aki megsejti, hogy mit jelent az öreg, megfáradt király felajánlása, az megérti, hogy sosem pillanatnyi erőkre, hatalmakra kell támaszkodni, hanem a hitre építve, Istenbe vetett bizalommal kell az életet irányítani a magánéletben és a közéletben is.”

A megyéspüspök beszéde végén hangsúlyozta: „Nekünk, akik itt évről évre megemlékezünk Szent István felajánlásáról, küldetésünk, hogy ezt a tettet megértsük, megvalósítsuk és így építsük tovább a Szent Istváni életművet hazánkban. **Kérjük** ehhez **Mária oltalmát, kísérjen bennünket és őrizze meg a magyar népet minden körülmények között.”**

A szentmise végén a székesfehérvári püspök Szent István hermája előtt térdelve mondta el az országfelajánló imát, majd az áldások után ünnepélyes körmenettel indult vissza a díszmenet a Püspöki Palotába. „**Isten előtt mellettünk állj István király**” – hangzott végig Fehérvár fő terén az imádságos ének.

Magyar Kurír

[](http://www.google.hu/imgres?imgurl=http://keyframe.nava.hu/service/gallery/keyframe/2009/08/20/duna-24380/duna-24380-01063500.jpg&imgrefurl=http://nava.hu/id/856146/&h=288&w=384&tbnid=mpR3bV1NZaPUFM:&docid=1xnGBETjK_9_AM&hl=hu&ei=n53qVfnyBsL2aIi2kcAB&tbm=isch&ved=0CFYQMygsMCxqFQoTCLm-9Jyz38cCFUI7GgodCFsEGA)2015. augusztus 14. péntek reggel 9-órakor megkondultak a Szent István Bazilika harangjai, hogy hírt adjanak arról, hogy az egyházközségnek, Bazilikánknak halottja van. Géza atya halálhírét sírták a harangok, aki életének 84. évében 2015. augusztus 14-én reggel 3/4 7-kor visszaadta lelkét teremtőjének.

Szent Imre hercegnek szentelt emlékévben, Szent István ereklyéjének átvitele napján született. Szeplőtelen fogantatás napján került a Szent István bazilikába plébánosként. Nevéhez fűződik a Bazilika teljes felújítása, a harangok beszerzése, a Szent István kultusz, Szent Jobb körmenetek újraélesztése.

Ő adott helyet a Mária Légiónak és engedélyezte, illetve kijárt minden engedélyt a minden csütörtök éjjeli engesztelő virrasztásnak.

***Adj Uram Örök nyugodalmat neki és az örök Világosság fényeskedjék neki!***

# ﻿Géza atyáról bármit is mondani nem könnyű feladat, hiszen az életemnek része volt. Olyan - így szoktam őt emlegetni - mint egy második, lelki édesapám. 43 évet ölel át ez a kapcsolat az életemből.

# 1972-ben került a szentimrevárosi templomba, Budára. Akkor még nem a ciszterek voltak, hiszen szerzetesrendek nem működhettek, hanem egyházmegyés papok látták el a szolgálatot. Én éppen akkor voltam elsőáldozó. Most, amikor a gyémántmiséje volt, 2014. június elsején itt a Terézvárosban, Oloffson Placid atya is itt volt. Akkor Placid atyától, ennek emlékére egy elsőáldozási fényképet kaptam, amikor én elsőáldozó voltam a Szent Imrében. Kérdezte is, megismerem-e, ki van a képen? Akkor még Géza atya volt a plébános, és nyilván a káplánok foglalkoztak a ministránsokkal, a hittanos okkal. De ennek ellenére tartott nekünk például ministráns-foglalkozást, ahol a magyar szentek életét szerette volna vonzóvá tenni és bemutatni számunkra úgy, hogy miben lehet őket követni. Szent Imrének, a templom védőszentjének életét úgy mutatta be, hogy úgy éreztem, el kell mennem Veszprémbe és ott abban a Szent György kápolnában nekem is oda kell ajánlani az életemet az Úr Istennek. Ebben nagy része volt annak, ahogyan ezt ő tovább adta, ahogy tolmácsolta. Gondoskodó, odafigyelő szeretete mindenkor megnyilvánult felénk. Voltunk ministránsok vagy hatvanan, mind fiúk, de megszervezte, hogy legyen egy kirándulásunk, amire ő is eljött velünk. Gondoskodott arról, hogy mindenki megkapjon mindent, amit szeretne. A mennyei Atyának az emberre személyesen odafigyelő szeretetét, gondoskodását tudta mindig tolmácsolni. Tíz év múlva, 1982-ben került a Szent István-bazilikába. Legnagyobb meglepetésemre plébániai beiktatása előtt felhívott telefonon. "Itt csak egy-két ministráns van" - mondta, át tudnék-e jönni ministrálni erre az alkalomra? kérdezte. Természetesen igent mondtam, megtiszteltetésnek tartottam és attól kezdve éveken keresztül ministráltam a Szent Imrében és ministráltam a bazilikában is. Úgy éreztem, hogy a Szent Imre templomhoz hűségesnek kell lennem, mert ott nőttem fel, ott voltam elsőáldozó, bérmálkozó, családom ott van, minden oda kötött. Ugyanakkor úgy éreztem, ha ő erre engem megkért, és legközelebb is, más alkalmakkor is, akkor szívesen ott leszek. 6t sokszor meghívták vidékre búcsút, előadást tartani, lelkigyakorlatra, stb. Amikor már nagyobb lettem, akkor elvitt magával. Az elején mindig ő vezetett, aztán amikor már volt jogosítványom, akkor cseréltünk. Én vezettem, ő ült mellettem. Ott a legfontosabb mindig az volt, hogy az első az imádság. Beszálltunk az ﻿autóba és ő rögtön kezdte a zsolozsmát vagy a rózsafüzért, csak utána beszélgettünk. Megtanultam azt, hogy mindig mindenben az Isten az első. Soha nem mondta azt, hogy "látod, hogy az Isten az első?" Élte. A szentmise után hazafelé beszélgettünk a jó Istenről, az emberekről, a szeretetről, mindenről, ami egy ember életében fontos lehet. Fantasztikus volt élmény számomra. Hálás vagyok ezekért a közös autóban töltött időkért, órákért. Jó néhányszor az utolsó pillanatban indultunk, akkor azt mondta: "Ugye, nyomod a gázt, én imádkozom, csak éljünk oda". Olyan finom humora volt, amivel a legnagyobb problémán és a legkritikusabb helyzeten is felül tudott emelkedni. És magával emelt mindenki mást is. Egyszer egy Szűzanya búcsúra mentünk és elkéstünk. A plébános ezzel a kérdéssel fogadott bennünket: "Hol voltak eddig?" Ez persze elsősorban nekem szólt, hiszen én voltam a sofőr. Géza atya válasza (Sarlós Boldogasszony volt): "Úton, mint ahogy a Szűzanya is Erzsébethez." Ezzel áthidalta az egészet és már mindenki mosolygott. Gyönyörű beszédet tartott és minden a helyén volt, mindenki emelkedett lélekkel térhetett haza.

# A Bazilikához kapcsolódik nyilván az én papi hivatásom alakulása is. Ha megkérdezték, mindig azt mondtam, hogy olyan ember szeretnék lenni, mint Géza atya. Erre az emberségre épít a kegyelem, szeretnék pap lenni. Persze ő volt az első, akinek ezt elmondtam. Nyilván örült, de azt mondta, "Hát ez meg kell imádkozni! Tettem eddig is, de teszem ezután is, szívesen, érted" A szemináriumban mindig mindenben érezhettem azt, hogy ő az a biztos pont akihez el lehet menni és akivel a helyére lehet tenni a dolgokat. Bízhattam abban, hogy biztos, amit mond és átérzi, amiről szó van. Amit együtt eldöntünk abban maximálisan számíthatok rá. Ez mindig erőforrást jelentett számomra. Tudom, hogy nem csak én voltam így vele, hanem nagyon sokan mások is. Tudtuk, ha ő azt mondja, hogy ez így .... akkor az úgy jó is lesz és úgy is lett. Ott lehetett az újmisémen 1991-ben. Előtte a papszentelésen ő adta rám elöször a miseruhát, és azt mondta, "ez nem csak ruha, ez maga a kegyelem. Ezek adott helyzetben, adott pillanatokban olyan mondatok, amelyek egy életre ott maradnak az emberben. Lelkipásztori helyeimen is mindig megkeresett. Sokat voltam én is nála. Nyilván jöttek egy fiatal pap első botladozásai. "... nem baj az, hát én is így kezdtem. A jó Isten tudja és megérti, és hozzá azt, ami szükséges. Légy te egészen nyugodt!" Ezekben a mondataiban nagyon sok erő volt. Amikor a szemináriumban prefektus voltam, akkor természetesen Esztergomban éltem. Hétfő volt a szabad napom, aznap reggel a bazilikában miséztem, utána együtt reggeliztünk. Visszajött a gyerekkor, a fiatalkor, mert ez akkor is így volt, a reggeli mise után együtt reggeliztünk. Megvitattuk azt, ami az újságban van, ami az egyházban történt. Soha nem vájkált senkinek a lelkében. Nem kérdezte, most ez miért van így? Tudod, hogy ez miért volt? Soha ilyeneket nem mondott. Sokat voltunk együtt fehér asztal mellett is. Szent Ágoston jut az eszembe. Géza atya fordította Szent Ágoston Vallomásait, biztos, hogy ez őrá is nagy hatással volt. Soha senkiről semmi negatívumot nem mondott. ﻿ 'Meg kell érteni', 'el kell fogadni', 'tiszteletben kell tartani' - fogalmazott, vagy nem mondott semmit. Szent Ágoston felállt az asztaltól, hogyha valakiről rosszat mondtak a füle hallatára. Géza atya ebben mindenképpen követte. Ez fantasztikus példaértékű volt. Hogyan lehet mindenkit megérteni? Egyszer azt mondta; , Az Isten is azt keresi, kit hogyan lehet megmenteni, nem pedig hogy kit hogyan lehet kárhoztatni. '

Már korábban többször is megbeszéltük, ha majd ő egyszer nyugdíjba megy, akkor azon a plébánián lesz, ahol én is. Legyen ő csak nyugodt, idős napjaira lesz helye nálam. A jó Isten megadta, hogy 2008-ban, miután a Szent István bazilikából nyugdíjba került, öt éven keresztül itt lehettünk együtt a Terézvárosi plébánián. Ez az időszak is azok közé tartozik, amit az ember megköszön az Istennek. Láttam egy egészségileg, fizikailag egyre gyengébb, de lelkileg és gondolkodásmódjában ugyanolyan tiszta és fiatal valakit, aki az élet dolgaihoz is tudott jól hozzáállni. Amikor egy-egy fiatal kihágásairól volt szó, vagy hogy melyik buliban mi történt, így vélekedett 'meg fog nyugodni, meg fog változni', 'a jó Isten meg fogja adni neki, majd ha nagyobb lesz, majd ha családja lesz'. Fantasztikus bölcsesség és nyugalom áradt belőle, mint aki mindig együtt gondolkodik az Istennel és mindent az Isten oldaláról szeretne látni.

Így jutottunk el a gyémántmiséjéig. 2013-ban már olyan egészségi állapotban volt, hogy itt nem tudtuk gondozni, akkor a bérmafiánál töltötte az időt, de minden vasárnap jött misézni, előtte gyóntatni, amíg tudott, mert hát ez a szolgálat. A Parkinson-kór miatt először a járásán mutatkozott meg, hogy probléma van. Amint kilépett a sekrestyéből a szentélybe, sokáig nyoma sem volt annak, hogy előtte alig tudott az emeletről lejönni, ketten segítettük. A gyóntatószékben, a szentélyben, mise közben, amikor az Úrral kellett foglalkozni, akkor mindezeket le tudta küzdeni. Nehéz betegség, hosszú időszak következett, de végtelen türelem, alázat jellemezte ekkor is. Soha egyetlen panaszt nem hallottunk: tőle, hogy 'ezt nekem miért kell?' vagy hogy 'ez nagyon fáj' vagy 'tehetetlen vagyok'. Nem tudom, fizikai tehetetlenségében ki tudna még másokat vigasztalni? Megint csak a jó kis humorával tudott ezeken felülkerekedni.

Az emberi, papi élete egy életre bennem él és csak kérhetem a jó Istentől, hogy szeretnék olyan lenni, amilyen ő volt.

*Horváth Zoltán esperes, terézvárosi plébános*

# F:\mentés\anyu\Légió\kuldendo\legio\levelek\IMG_0597.jpg

A Szikla kápolnában van kitéve mindenki nagy örömére.

**Egy Mária légiós testvérünk kérte, tegyem közzé eme hirdetését!**

Ha Szegedre jössz és nincs szállásod, nálam megalhatsz.

Külön bejáratú erkélyes szoba 3000 Ft/fő/nap.

Cím: Fodor Gyuláné Aranka 6723 Szeged Ág u. 3. IX. 49.

tel: 06-20-272-3392

**Ferenc pápa meghirdette az irgalmasság rendkívüli szentévét**

Ferenc pápa a Szent Péter-bazilikában tartott nagyböjti bűnbánati szertartás során mondott homíliájában az irgalmasság rendkívüli szentévét hirdette meg, mely ez év december 8-án, a Szeplőtelen Fogantatás ünnepén veszi kezdetét a Szent Péter-bazilika szent kapujának megnyitásával, és 2016. november 20-án, Krisztus Király ünnepén zárul.

Idén is egybegyűltünk nagyböjt negyedik vasárnapja előtt, hogy bűnbánati liturgiát tartsunk. Egyesülünk sok kereszténnyel, akik ma, a világ minden részén, elfogadták a meghívást, hogy az Úr jóságának a jeleként éljék meg ezt a pillanatot. A kiengesztelődés szentsége megengedi, hogy bizalommal közeledjünk az Atya felé, s így biztosak lehessünk megbocsátásában. Ő valóban „gazdag az irgalmasságban” és nagy bőséggel terjeszti ki irgalmát mindazokra, akik őszinte szívvel jönnek hozzá.

Mindenekelőtt az ő kegyelmének a gyümölcse, hogy itt vagyunk, hogy így megtapasztaljuk az ő szeretetét. Ahogyan emlékeztetett minket Szent Pál apostol, Isten soha nem szűnik megmutatni irgalmasságának a gazdagságát a századok során. A szív átalakulása, amely arra visz, hogy megvalljuk bűneinket, „Isten ajándéka”. Egyedül nem vagyunk képesek rá. Isten adománya, hogy megvallhatjuk a bűneinket, egy ajándék, az „ő műve” (vö. Ef 2,8–10). Kezének gyöngéd érintése és kegyelmének formáló ereje lehetővé teszi számunkra, hogy a bűneink miatti félelem nélkül közeledjünk a paphoz, ugyanakkor biztosak legyünk benne: ő majd Isten nevében fogad minket, és megért, minden nyomorúságunk ellenére is. Úgy járulunk hozzá, mint egy védőügyvédhez: egy ilyen védőnk van, aki odaadta az életét a mi bűneinkért! Ő pedig, az Atyával együtt, mindig megvéd minket. Amikor kilépünk a gyóntatószékből, meg fogjuk érezni az erőt, amely újra élettel tölt el minket, és visszaadja a hit lelkesedését. A gyónás után újjászületünk.

Az evangéliumi szakasz, amelyet hallottunk (vö. Lk 7,36–50) megnyitja előttünk a remény és a vigasztalás útját. Jólesik érezni magunkon Jézus együttérző tekintetét, ahogyan azt megérezte a bűnös asszony is a farizeus házában. Ebben a szakaszban két szó tér vissza hangsúlyosan: a szeretet és az ítélet.

Itt van a bűnös asszony szeretete, amely megalázkodik az Úr előtt; ám még előbb itt van Jézus irgalmas szeretete iránta, amely arra ösztönzi az asszonyt, hogy közeledjen hozzá. Bűnbánó és örömteli könnyeivel mossa meg a Mester lábát, haja pedig hálával szárítja meg azt. Csókjai tiszta érzelmének a kifejeződései. A lábra öntött bőséges illatos kenet pedig azt tanúsítja, mennyire értékes a szemében Jézus. Ennek az asszonynak minden gesztusa a szeretetről beszél, és kifejezi vágyát, hogy valamiféle megingathatatlan bizonyosságra tegyen szert az életében: ez pedig nem más, mint hogy bocsánatot nyert. Ez a bizonyosság gyönyörű! Jézus pedig megadja neki ezt a bizonyosságot: elfogadja őt és megmutatja Isten iránta érzett szeretetét. Pont iránta, egy nyilvános bűnös [utcanő] iránt!

A szeretet és a megbocsátás egy időben teljesül be: Isten sokat bocsát meg neki, mindent megbocsát neki, mivel „nagyon szeretett” (Lk 7,47); az asszony pedig imádja Jézust, mivel megérzi, hogy benne irgalom és nem elítélés lakozik. Érzi, hogy Jézus szeretettel érti meg őt, őt, aki bűnös. Jézusnak hála, Isten elveszi és hátradobja számos bűnét, nem emlékezik meg többé azokról (vö. Iz 43,25). Hiszen ez is igaz: amikor Isten megbocsát, felejt. Hatalmas Isten bocsánata!

Az asszony számára most új életszakasz kezdődik: a szeretetben új életre született. Ez az asszony valóban találkozott az Úrral. Csöndben megnyitotta a szívét az Úr előtt; a fájdalmával megmutatta neki a bűnei felett érzett bánatot; könnyeivel az isteni jósághoz folyamodott, hogy elnyerje a bocsánatot. Az asszony fölött nincs más ítélet, csak az, amely Istentől érkezik, ez pedig az irgalmasság ítélete. Ennek a találkozásnak a főszereplője egyértelműen a szeretet, az irgalmasság, amely meghaladja az igazságosságot.

A ház ura, Simon, a farizeus, ezzel szemben nem képes megtalálni a szeretet útját. Mindent kiszámol, mindent megfontol… Állva marad a formalitás küszöbén. Csúnya dolog a formális szeretet, nem lehet megérteni. Nem képes megtenni a következő lépést, hogy találkozzon Jézussal, aki elhozza neki az üdvösséget. Simon arra korlátozta magát, hogy meghívja egy lakomára Jézust. Ám valójában nem fogadta be őt. Gondolataiban csak az igazságosság forog, és amikor így tesz, téved. Az asszony fölötti ítélete eltávolítja őt az igazságtól, és nem teszi lehetővé a számára még azt sem, hogy megértse: ki is a vendége. Megállt a felszínnél – a formalitásnál –, és nem volt képes, hogy a szívet tekintse. Jézus példázatára és kérdésére, hogy vajon melyik szolga szeretett jobban, helyesen válaszol: „Az, akinek többet engedett el”. Jézus azonnal felhívja a figyelmét: „Jól feleltél” (Lk 7,43). Simon csakis akkor marad meg az igazságban, amikor ítéletével a szeretet felé fordul.

Jézus felhívása mindannyiunkat arra ösztönöz, hogy meglássunk: mekkora nagylelkűségre képes minden ember. Senkit sem lehet kizárni Isten irgalmasságából. Mindenki ismeri az utat, hogyan lehet eljutni oda, az egyház pedig az az otthon, amely mindenkit befogad és senkit sem utasít vissza. Kapui kitárva maradnak, hogy mindenki, akit megérintett a kegyelem, megtalálhassa a megbocsátás bizonyosságát. Minél súlyosabb a bűn, annál nagyobbnak kell lennie a szeretetnek, amelyet az egyház a megtérő emberek felé mutat. Mekkora szeretettel tekint ránk Jézus! Mekkora szeretettel gyógyítja meg a mi bűnös szíveinket! Soha nem riad vissza a mi bűneinktől. Gondoljunk a tékozló fiúra, aki mikor eldönti, hogy visszatér az atyjához, előre kigondolja, milyen beszédet mond majd. Ám az atya nem engedi megszólalni, átöleli őt (vö. Lk 15,17–24). Jézus is így tesz velünk. „Atya, annyi vétkem van…” – „De ő boldog lesz, ha elmész [gyónni]: hatalmas szeretettel fog átölelni téged! Ne félj!”

Kedves testvéreim, gyakran elgondolkodtam azon, az egyház hogyan lenne képes nyilvánvalóbbá tenni a küldetését, az irgalmasságról való tanúságtételt. Olyan út ez, amely a lelki megtéréssel kezdődik; és be kell járnunk ezt az utat. Ezért úgy döntöttem, hogy rendkívüli szentévet hirdetek meg, amelynek középpontjában Isten irgalmassága áll. Ez az irgalmasság szentéve lesz. Az Úr szavának fényénél akarjuk megélni ezt: „Legyetek irgalmasok, mint a ti Atyátok” (vö. Lk 6,36). Ez különösen a gyóntatókra áll! Rengeteg irgalmasság!

Ez a szentév a Szeplőtelen Fogantatás idei ünnepével kezdődik majd, és 2016. november 20-án, Krisztus Király ünnepén zárul, hiszen Krisztus az Atya irgalmasságának az eleven arca. A szentév megszervezését az Új Evangelizáció Pápai Tanácsára bízom, hogy úgy tudja majd végigvinni, mint az egyház úton levésének egy új szakaszát, betöltve a küldetést, hogy minden emberhez elvigye az irgalmasság evangéliumát.

Meggyőződésem, hogy az egész egyház, amelynek olya nagy szükséges van az irgalmasság elnyerésére, hisz bűnösök vagyunk, képes lesz megtalálni ebben a jubileumi évben az Isten irgalmasságának újrafelfedezése és gyümölcsözővé tétele fölötti örömet. Mindannyian arra nyertünk meghívást, hogy ezzel az örömmel nyújtsunk vigaszt korunk minden embere számára. Ne feledjük: Isten mindent megbocsát, és Isten mindig megbocsát. Ne fáradjunk bele, hogy bocsánatot kérjünk. Már mostantól kezdve bízzuk rá ezt az évet az Irgalmasság Anyjára, hogy fordítsa felénk tekintetét és őrködjön lépteink felett: bűnbánati utunk, nyílt szívvel bejárt utunk felett egy év során, amelynek célja, hogy elnyerjük Istentől a búcsút, hogy elnyerjük Istentől az irgalmasságot.

*Forrás: Vatikáni Sajtóosztály*

**Tanúságtétel egy gyógyulásról**

Csukás Ferenc testvérünk, a bazilikai praesidium alelnöke

*Januárban tüdőgyulladásom volt. Minden lélegzetvétel fájt. Egy szúrást éreztem. Csak akkor volt egy kis nyugalmam, amikor aludtam. Siettem ezzel az orvoshoz, aki elküldött röntgenre. A röntgen alapján adott nekem antibiotikumot, és ez hatott. Megszűnt a szúrás.*

*Akkor Istenhez fordultam és rájöttem, hogy eddig úgy vettem a levegőt, mint az állatok. Tudatlanul.*

*Akkor találtam a Szentírásban két idézetet Isten lélegzetvételére. Az első az Ószövetség Teremtés 2.7 Akkor az Úristen megalkotta az embert a füld porából és orrába lehelte az élet leheletét. Így lett az ember élőlénnyé.*

*A másik az Újszövetség János 20.22 Jézus a tanítványokra lehelt és így folytatta: "Vegyétek a Szentlelket!"*

*A levegő 10 km-re is lehet a Föld körül. Gazdagon el vagyunk látva vele. Illő és üdvösséges, hogy legalább néhanapján gondoljunk a lélegzetre imádkozva.*

*Erdő Péter bíboros atya mondja Szent Terézről, hogy "betegsége az imádság és szeretet iskolája lett."*

Eme tanúságtétel elhangzott a Mária Rádió Tanúságtévők műsorában

**Kedves Testvérem**, Lindmayer Antalné Kati! /ez természetesen a Mária Légió tagságának szól, csak nekem van címezve/

Mivel a Mária Rádió augusztus 19-én éjfélkor befejezi adását a Budapestet lefedő FM 94,2-es frekvencián, ezekben a napokban (augusztus 17 és 19) között a rádió tematikus napokat hirdetett Összefogás a Mária Rádióért címmel. A rádió munkatársai, önkéntesei és hallgatói az utolsó órákban együtt adnak hálát azért a közel tíz évért, melyeken keresztül a rádió szólni tudott ezen a frekvencián.

Szabó Tamás, a Mária Rádió elnöke az Összefogás a Mária Rádióért tematikus napok kezdetén hangsúlyozta, a Mária Rádió célja, hogy Magyarország újra keresztény legyen. Miután a Mária Rádió frekvenciahelyzete rendeződik, a rádió a következő tíz évben a magyar társadalom legmélyebb problémáira igyekszik majd keresztény választ adni. A rádió az elmúlt tíz évben letette az alapokat a kereszténység életformává válásához. A következő tíz évben a gyermekvállalás és a családok érdekében szólal majd meg hangsúlyozottan....

A Mária Rádió augusztus 20-tól egy ideiglenes frekvencián szólal meg Budapesten – FM 96,8 – mely csak Budapest néhány kerületében lesz hallható. A rádió budapesti lefedettségének – átmeneti – csökkenése megrengeti a Mária Rádió létét és fennmaradását, hiszen a rádió vidéki frekvenciáit is a budapesti hallgatók adományai tartották fenn.

Azért, hogy a Mária Rádió fel tudjon épülni ebből a balesetből, ami érte, az összefogás idején arra biztatja hallgatóit, hogy továbbra is támogassák imával, önkéntes szolgálattal és adományokkal a Mária Rádió működését, akkor is, ha a rádió adását a következő néhány hónapban nem érik el. Az összefogás erejét kifejezendő ebben a néhány napban a 06 1 999 44 30-as telefonszámon jelentkezhet mindaz, aki imával, a közösség szervezésével, önkéntes munkával és adománnyal támogatná a Mária Rádiót. Ezen a telefonszámon lehet jelentkezni imádságra, apostolkodásra, s fel lehet ajánlani nagyobb összeget annak érdekében, hogy a rádió átvészelje az előtte álló nehéz időszakot.

A Mária Rádió az elmúlt tíz évben nem volt más, mint az áldozatkészség megnyilvánulása. Jóakaró emberek összefogása egymásért, a társadalom építése igaz és örök értékek mentén. A Mária Rádió mellett kitartó emberek hűségének és elköteleződésének alapja – a Szűzanya szeretetén túl – egy keresztény ország építése. Hallgatóit, önkénteseit ez a szolgálat köti össze, s az összefogás napjain ebben kérik továbbra is a közösség megtartó erejét.

Imádságos szeretettel köszönti: Szabó Tamás, a Mária Rádió elnöke

**Kedves Testvérem**, Lindmayer Antalné Kati!

A budapesti, FM 94.2-es frekvenciájának elhallgatása előtt összefogásra hívta hallgatóit a Mária Rádió, mely keretében imádságra, önkéntes szolgálatra hívta hallgatóit, segítségüket kérve abban is, hogy adományaikkal támogassák a rádió működését abban az időszakban is, amikor a rádió adása nem lesz hallható Budapesten.

Az összefogás keretében három napon belül 1578 ember hívta a rádió összefogásra buzdító telefonvonalát, akik együtt 23 millió Ft támogatást ajánlottak fel a Mária Rádió javára. A jelentkezők közül külföldi – dániai, németországi és svédországi – hallgató 650 ezer Ft értékű felajánlással támogatta a rádiót, hálából azért, hogy külföldön is anyanyelvükön hallgathatnak nap mint nap szentmisét a Mária Rádióban.

Az összefogás keretében dr. Erdő Péter bíboros, prímás, esztergom-budapesti érsek élő adásban nyilatkozott a Mária Rádióban. Az egyház főpásztora elmondta, hogy indulása óta figyelemmel kíséri a Mária Rádió munkáját, mely jelentős szerepet tölt be az új evangelizációban. Olyan, világiak által indított katolikus kezdeményezés ez, amely valóban a katolikus hitnek megfelelő és hitet ébresztő juttat el az emberekhez. A rádió fennmaradása Budapesten is fontos, hiszen sokak imádkoznak együtt a rádióval, fontos tanúságtételeket hallhatnak, amelyek által sokan épülnek és erősödnek. Erdő Péter a rádióhallgatóknak azt üzente, hogy imádkozzanak és dolgozzanak, tehát igyekezzenek segíteni, hogy valóban minél előbb egész Budapestet lefedő új frekvenciát kaphasson a Mária Rádió. Bíboros úr személyes élményét is megosztotta a hallgatókkal. Elmondta, milyen nagy segítséget adott neki a rádió hallgatása egykor egy kórházban töltött időszakban, hiszen ebben a nehéz helyzetben együtt tudott imádkozni a Mária Rádióval.

Balog Zoltán, az emberi erőforrások minisztere szintén megszólalt a rádió 94,2-es frekvenciájának utolsó adásnapján. A rádió jelenlegi, frekvenciaváltozással kapcsolatos helyzetét szomorúnak találja, a rádió sorsát átformáló bírósági döntést sajnálatosnak tartja, és hangsúlyozta, minderről nem tehet sem a Médiahatóság sem a politika. A Miniszter Úr az interjúban sok sikert kívánt a Mária Rádió következő pályázatához, valamint kiemelte, fontos, hogy ebben a rádióban az egyszerű hívő is tehet tanúbizonyságot, ami hatással van azokra az emberekre is, akik más élethelyzetben vannak. A rádió hallgatása így számára is sokszor erőt ad a mindennapi feladatok kihívásaihoz. Elmondta, hogy jó hallani, hogy milyen sok embernek fontos a hit. Éppen ezért nagy jelentősége van annak, hogy örök értékeket közvetítsünk, de aktuálisan. Az isteni hívást XXI. századi módon kell eljuttatni azokhoz is, akik valamiért nem kapják meg magától értetődően.

Az elmúlt hetekben a http://www.citizengo.org/hu/26934-maria-radionak-mukodnie-kell oldalon 11 ezer ember aláírásával fejezte ki, hogy szüksége van a Mária Rádióra. A rádióért országszerte alakulnak imaközösségek, az erdélyi, délvidéki és felvidéki magyar nyelvű Mária Rádiók hallgatói is együtt imádkoznak a magyarországi rádióért, mely segítségére a kezdetek óta számíthattak műsorügyi és anyagi hozzájárulásban egyaránt.

Mivel a Mária Rádió augusztus 19-én éjfélkor befejezte adását a Budapestet lefedő FM 94,2-es frekvencián, a rádió munkatársai, önkéntesei és hallgatói az utolsó napon együtt adtak hálát azért a közel tíz évért, melyeken keresztül a rádió szólni tudott ezen a frekvencián....

A Mária Rádió önkéntesei és munkatársai augusztus 19-én, az FM 94,-es frekvencia lekapcsolása előtt 5 perccel a hálaadás jeleként elénekelték a Tedeumot, s kifejtették: **Úr szava szólni fog tovább a szívekben akkor is, ha a Mária Rádió nem lesz hallható a budapesti otthonokban, mert az Úr szava nem hallgat el. Felhívták a figyelmet arra is, hogy az imádság továbbra is szóljon a szívekben, a családok ne cseréljék fel azt más zajra. A Mária Rádió azt szolgálja, hogy Magyarország újra keresztény legyen, mert csak akkor van jövője. A Mária Rádió, ahogy hozzájut majd az új budapesti sugárzási jogához, a következő tíz évét annak szenteli, hogy a családok megerősödjenek és Isten ajándékaként fogadjuk a gyermekeket, mert ez az egyetlen válasz a jövő nagy kérdéseire.**

Imádságos szeretettel köszönti: Szabó Tamás, a Mária Rádió elnöke